CELEX: 32018R1992
Language: fi
Date: 2018-12-14 00:00:00
Title: Komission täytäntöönpanoasetus (EU) 2018/1992, annettu 14 päivänä joulukuuta 2018, täytäntöönpanoasetuksen (EU) N:o 1191/2014 muuttamisesta siltä osin kuin on kyse asetuksen (EU) N:o 517/2014 19 artiklassa tarkoitetusta fluorihiilivetyjen saattamista Yhdistyneen kuningaskunnan ja 27 jäsenvaltion unionin markkinoille koskevien tietojen ilmoittamisesta

17.12.2018   
               
               
                  FI
               
               
                  Euroopan unionin virallinen lehti
               
               
                  L 320/25
               
            
         KOMISSION TÄYTÄNTÖÖNPANOASETUS (EU) 2018/1992,
         annettu 14 päivänä joulukuuta 2018,
         täytäntöönpanoasetuksen (EU) N:o 1191/2014 muuttamisesta siltä osin kuin on kyse asetuksen (EU) N:o 517/2014 19 artiklassa tarkoitetusta fluorihiilivetyjen saattamista Yhdistyneen kuningaskunnan ja 27 jäsenvaltion unionin markkinoille koskevien tietojen ilmoittamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon fluoratuista kasvihuonekaasuista ja asetuksen (EY) N:o 842/2006 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 517/2014 (1) ja erityisesti sen 19 artiklan 7 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) N:o 1191/2014 (2) määritetään asetuksen (EU) N:o 517/2014 19 artiklassa tarkoitetun ilmoituksen muoto ja toimittamistapa.
                  
               
                     (2)
                  
                  
                     Jotta fluorihiilivetyjen määriä voidaan asteittain vähentää, asetuksessa (EU) N:o 517/2014 säädetään, että tuottajat ja maahantuojat voivat saattaa fluorihiilivetyjä unionin markkinoille vuotuisen kiintiön mukaisesti. Kyseiset tuottajien ja maahantuojien kiintiöt lasketaan niiden viitearvojen perusteella, jotka komissio on määrittänyt niiden fluorihiilivetyjen vuotuisten keskimääräisten määrien perusteella, jotka tuottajat tai maahantuojat ovat ilmoittaneet asetuksen (EU) N:o 517/2014 19 artiklan mukaisesti 1 päivästä tammikuuta 2015 alkaen mainitun asetuksen liitteen V mukaisesti.
                  
               
                     (3)
                  
                  
                     Koska Yhdistynyt kuningaskunta on 29 päivänä maaliskuuta 2017 ilmoittanut aikomuksestaan erota unionista, Euroopan unionista tehdyn sopimuksen 50 artiklan nojalla perussopimuksia lakataan soveltamasta Yhdistyneeseen kuningaskuntaan sinä päivänä, jona erosopimus tulee voimaan tai, jollei sopimusta ole, kahden vuoden kuluttua ilmoituksesta, jollei Eurooppa-neuvosto yhteisymmärryksessä Yhdistyneen kuningaskunnan kanssa päätä pidentää tätä määräaikaa. Sen vuoksi, ja rajoittamatta erosopimuksen määräysten soveltamista, asetusta (EU) N:o 517/2014 sovelletaan ainoastaan siihen asti kun Yhdistynyt kuningaskunta lakkaa olemasta jäsenvaltio.
                  
               
                     (4)
                  
                  
                     Kun otetaan huomioon Yhdistyneen kuningaskunnan tekemä perussopimuksen 50 artiklan mukainen ilmoitus, on tärkeää varmistaa, että saatavilla on tarkkoja tietoja fluorihiilivetyjen markkinoille saattamisesta unionissa Yhdistyneen kuningaskunnan eron jälkeen, jotta viitearvot voidaan laskea uudelleen asetuksen (EU) N:o 517/2014 16 artiklan 3 kohdan mukaisesti vuonna 2020.
                  
               
                     (5)
                  
                  
                     Sen vuoksi täytäntöönpanoasetuksen (EU) N:o 1191/2014 liitettä olisi muutettava, jotta voidaan erottaa Yhdistyneessä kuningaskunnassa ja 27 jäsenvaltion unionissa markkinoille saatettavat fluorihiilivetyjen määrät.
                  
               
                     (6)
                  
                  
                     Fluorihiilivetyjen saattamista markkinoille koskevien tietojen ilmoittaminen erikseen Yhdistyneen kuningaskunnan ja 27 jäsenvaltion unionin osalta on kuitenkin tarpeen ainoastaan sillä hetkellä, kun unionin lainsäädäntöä ei enää sovelleta Yhdistyneeseen kuningaskuntaan ja Yhdistyneessä kuningaskunnassa. Sen vuoksi täytäntöönpanoasetusta (EU) N:o 1191/2014 on muutettava ainoastaan kalenterivuotta 2018 koskevien tietojen ilmoittamisen osalta ja siihen vuoteen asti kyseinen vuosi mukaan lukien, kun Yhdistynyt kuningaskunta eroaa unionista ja unionin lainsäädäntöä ei enää sovelleta Yhdistyneeseen kuningaskuntaan ja Yhdistyneessä kuningaskunnassa.
                  
               
                     (7)
                  
                  
                     Jotta tietojen ilmoittamista erikseen koskevaa velvollisuutta voidaan soveltaa kalenterivuotta 2018, jota koskevat tiedot on ilmoitettava 31 päivään maaliskuuta 2019 mennessä, koskevien tietojen ilmoittamiseen, velvollisuutta koskevan muutoksen olisi tultava voimaan ja sitä olisi sovellettava ennen kyseistä päivämäärää. Kaikkina sitä seuraavina vuosina tietojen toimittamispäivän olisi oltava 31 päivä maaliskuuta.
                  
               
                     (8)
                  
                  
                     Niiden fluorihiilivetyjen määrien, jotka on ilmoitettava tämän täytäntöönpanosäädöksen liitteen mukaisesti Yhdistyneen kuningaskunnan markkinoille saatettuina, olisi viitattava Yhdistyneen kuningaskunnan markkinoille ensimäistä kertaa saatettuihin määriin.
                  
               
                     (9)
                  
                  
                     Tässä asetuksessa säädetyt toimenpiteet ovat asetuksen (EU) N:o 517/2014 24 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetuksen (EU) N:o 1191/2014 liite tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä joulukuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 150, 20.5.2014, s. 195.
         
            (2)  Komission täytäntöönpanoasetus (EU) N:o 1191/2014, annettu 30 päivänä lokakuuta 2014, fluoratuista kasvihuonekaasuista annetun Euroopan parlamentin ja neuvoston asetuksen (EU) N:o 517/2014 19 artiklassa tarkoitetun ilmoituksen muodosta ja toimittamistavasta (EUVL L 318, 5.11.2014, s. 5).
      
      
         
            LIITE
            Lisään asetuksen (EU) N:o 1191/2014 liitteeseen kohta 13 a seuraavasti:
            
               ”Kohta 13 a: Kaasujen tuottajien ja maahantuojien täytettävä – asetuksen (EU) N:o 517/2014 19 artiklan 1 kohta ja asetuksen (EU) N:o 517/2014 liitteessä VII olevan 1 kohdan a–d alakohta, 2 kohdan a–b alakohta, 2 kohdan d alakohta ja 3 kohdan a–b alakohta
               
               Sovelletaan ensimmäisen kerran ilmoittamiseen vuoden 2018 toiminnoista (viimeistään 31. maaliskuuta 2019) siihen vuoteen asti kyseinen vuosi mukaan lukien, kun unionin lainsäädäntöä ei enää sovelleta Yhdistyneeseen kuningaskuntaan ja Yhdistyneessä kuningaskunnassa.
               Määrät ilmoitetaan metrisinä tonneina kolmen desimaalin tarkkuudella ja erikseen kunkin asetuksen (EU) N:o 517/2014 liitteessä I olevassa 1 kohdassa luetellun kaasun osalta, vähintään yhtä näistä kaasuista sisältävien seosten osalta tai valmiiksi sekoitettuihin polyoleihin sisältyvien seosten osalta.
               
                            
                        
                        
                           
                              AUTOMAATTISESTI LASKETUT MÄÄRÄT
                           
                        
                        
                           HUOMAUTUKSET
                        
                     
                           13aA
                        
                        
                           Fyysisesti markkinoille saatettujen fluorihiilivetyjen määrä, pois lukien poikkeuksellisesti sallittu käyttö
                        
                        
                           13aA = 4M – kohdassa 5 (5A–5F) tarkoitetun poikkeuksellisesti sallitun käytön summa
                        
                      
                        
                           
                              ILMOITETTAVAT TIEDOT
                           
                        
                     
                           13aB
                        
                        
                           Josta: Yhdistyneen kuningaskunnan markkinoille ensimäistä kertaa saatettu määrä
                        
                        
                           Yhdistyneen kuningaskunnan markkinoille irtotavarana saatettuja määriä, jotka toimitetaan myöhemmin unioniin (ilman Yhdistynyttä kuningaskuntaa), ei oteta huomioon
                           Yhdistyneen kuningaskunnan markkinoille irtotavarana saatetut määrät, jotka saatettiin aiemmin unionin markkinoille (ilman Yhdistynyttä kuningaskuntaa), otetaan huomioon
                        
                      
                        
                           
                              AUTOMAATTISESTI LASKETUT MÄÄRÄT
                           
                        
                     
                           13aC
                        
                        
                           Josta: Unionin markkinoille saatettu määrä, pois lukien Yhdistynyt kuningaskunta
                        
                        
                           13aC = 13aA – 13aB”